L 135/84
RO
Jurnalul Oficial al Uniunii Europene
23.5.2023
6.4.
Cerințe pentru mentori și evaluatori Mentorii și evaluatorii sunt membri ai personalului de întreținere cu următoarele calificări: (i) Mentorii: — dețin o licență de întreținere a aeronavelor (aircraft maintenance licence – AML) valabilă eliberată în conformitate cu prezenta anexă sau o licență valabilă și în deplină conformitate cu anexa 1 AML a OACI în conformitate cu apendicele IV la anexa II (partea 145), care este acceptabilă pentru autoritatea competentă; — dețin, de cel puțin 1 an, o AML din aceeași categorie, în comparație cu cea pentru care se oferă mentorat OJT, care este andosată cu o calificare de tip adecvată pentru exercitarea prerogativelor pe aeronava în cauză; — dețin prerogativele necesare de eliberare sau de aprobare în cadrul întreprinderii cu atribuții de întreținere în care se efectuează OJT; — dețin experiență în pregătirea altor persoane [cum ar fi instructori de ucenicie, instructori în conformitate cu anexa IV (partea 147), care au urmat cursuri de formare a formatorilor sau care dețin orice altă calificare națională comparabilă sau să aibă o pregătire în acest sens acceptabilă pentru autoritatea competentă].
(ii) Evaluatorii care efectuează evaluarea finală: — dețin o AML valabilă eliberată în conformitate cu prezenta anexă sau o licență valabilă și în deplină conformitate cu anexa 1 AML a OACI în conformitate cu apendicele IV la anexa II (partea 145), care este acceptabilă pentru autoritatea competentă; — dețin, de cel puțin trei ani, o LMA în aceeași categorie, în comparație cu cea pentru care se evaluează OJT, andosată cu aceeași calificare de tip de aeronavă sau cu o calificare de tip similară; — dețin experiență și/sau au beneficiat de pregătire în evaluarea altora [cum ar fi, au calitate de instructori de ucenicie, examinatori în conformitate cu anexa IV (partea 147), au beneficiat de cursuri de formare a formatorilor sau de orice altă calificare națională comparabilă sau au o pregătire în acest sens acceptabilă pentru autoritatea competentă]; — nu trebuie să fi fost implicați ca mentori ai solicitantului în cadrul OJT; atunci când evaluatorul a participat la OJT, la evaluarea OJT este prezent un observator independent. 6.5.
Documentație și înregistrări OJT Îndeplinirea satisfăcătoare a OJT este atestată solicitantului prin raportul final de evaluare și jurnalul OJT.
Documentația OJT este pusă la dispoziția autorității competente în sprijinul cererii de eliberare sau de modificare a licenței, astfel cum se prevede în secțiunea B subpartea B din prezenta anexă.
Înregistrarea documentației OJT se păstrează de către întreprinderea cu atribuții de întreținere în care se desfășoară OJT, în conformitate cu procedurile convenite cu autoritatea competentă a întreprinderii cu atribuții de întreținere.” 22.
Apendicele IV se înlocuiește cu următorul text: „Apendicele IV
Module de experiență și cunoștințe de bază sau module parțiale necesare pentru prelungirea unei licențe de întreținere a aeronavelor în conformitate cu anexa III (partea 66) A.
Cerințe privind nivelul de experiență Tabelul A de mai jos prezintă cerințele privind experiența, în luni, pentru adăugarea unei noi categorii sau subcategorii la o licență acordată în conformitate cu anexa III (partea 66).
Cerința legată de experiență se poate reduce cu 50 % dacă solicitantul a absolvit un curs autorizat de pregătire de bază în conformitate cu partea 147 care este relevant pentru o anumită subcategorie.